Reinickendorf

Reinickendorf  estas unu el 12 urbodistriktoj de Berlino, la ĉefurbo de Germanio. La urbodistrikto kovras areon de 89,46 kvadrataj kilometroj kaj fine de 2018 havis 265 225 loĝantojn. Fine de 2024 estis 260 300 - tio rezultigas loĝdenson de 2 964 loĝantoj po km². La distrikto Reinickendorf inter la jaroj 1949 kaj 1990 situis en la okcidenta parto de Berlino, "insule" ĉirkaŭita de la teritorio de GDR, kaj konsistigis ties nordon. En la reunigita urbego ĝi estas la nordokcidento de la urba teritorio. Parte ĝi estas dense loĝata, sed al la urbodistrikto ankaŭ apartenas la plej granda arbara areo de la urbo, nomata "Tegeler Forst" kaj la lago "Tegeler See" plus pluraj pli malgrandaj lagoj, plus ankoraŭ la eĉ kamparece strukturigita areo ĉirkaŭ la vilaĝo Lübars, kiu tre intence ne estis plenigita per konstruaĵoj.

 Evoluo 
La distrikto Reinickendorf en 1920 kreiĝis el la eksaj kamparaj vilaĝoj Reinickendorf, Wittenau , Tegel  (ĉe la Tegela lago), Heiligensee  (ankaŭ ĉe samnoma lago), Hermsdorf  kaj Lübars  kaj la teritorio de tri grandaj bienoj. Inter la du mondmilitoj en arbara ĉirkaŭaĵo aldoniĝis la urbopartoj Waidmannslust  kaj Frohnau , dum la 60-aj kaj 1970-aj jaroj la modernisma kvartalo Märkisches Viertel .

La distrikto karakteriziĝas per multaj arbaroj kaj lagoj, sed la sudaj partoj estas simile dense loĝataj kiel la (historie industria kaj laborista) urboparto Wedding de la distrikto Mitte. Krome en Reinickendorf la kvartalo Weiße Stadt ("blanka urbo"), konstruita inter 1929 kaj 1931, kaj Märkisches Viertel ("markia kvartalo"), konstruita inter 1963 kaj 1974 modernisme konstruiĝis el pluretaĝaj domoj de multaj malgrandaj loĝejoj, preskaŭ iom kompareble al socialismaj slabokonstruaĵoj - nuntempe en tiuj kvartaloj vivas pli ol 30 000 homoj. En la restaj partoj de la distrikto dominas unuopaj familiaj domoj, plej multaj el ili konstruitaj inter la du mondmilitoj, kaj en iuj kvartaloj kiel Hermsdorf kaj Frohnau ili granda parto havas karakteron de vilaoj. En la distrikto situas la flughaveno Berlino-Tegel konstruita post la Dua Mondmilito, la sola nun funkcianta flughaveno ene de la urbaj limoj de Berlino (la flughaveno Berlino-Schönefeld situas sudoriente ekster la urbaj limoj, kaj la eksa armea flughaveno Berlino-Tempelhof sude de la urbocentro jam ne plu uziĝas).

 Politiko 
Rekte elektita deputito en la nacia parlamento Bundestag nome de la urbodistrikto ekde februaro 2025 (ankoraŭ almenaŭ ĝis 2029, tiam estos la venonta baloto) estas la konservativa politikisto Marvin Schulz. La elektita distriktestro ekde  estas la loka politikistino .

 Partneraj urboj 
 Internacie 
 20ra|kadra Antony, Francio ekde 1966
 20ra urbodistrikto Greenwich de Londono, Britio ekde 1966
 20ra|kadra Kirjat Ata, Israelo ekde 1976

 Nacie 
 Bad Steben, Bavario ekde 1988
 distrikto Vogelsberg, Hesio ekde 1964
 Lauterbach, distrikto Vogelsberg ekde 1966
 Melle, Malsupra Saksio ekde 1988
 Blomberg, Nordrejn-Vestfalio ekde 1990

 Urboamikecoj 
 Internacie 
 20ra|kadra Vroclavo, Pollando
 20ra|kadra Burkino
 20ra|kadra Dénia, provinco Alikanto, Hispanio
 20ra|kadra Katalunio, Aŭtonoma Komunumo de Hispanio
 20ra|kadra Kievo, Ukrainio
 20ra|kadra Międzyrzecz (germane Meseritz), Pollando
 20ra|kadra Minsko, Belorusio
 20ra|kadra Orkney, Skotlando
 20ra|kadra Sankt-Peterburgo, Rusio
 20ra|kadra Sulęcin (germane Zielenzig), Pollando
 20ra|kadra Bledzew-Templewo, distrikto Międzyrzecz, Pollando  - sen konfirmo - 
 20ra|kadra Vaŝingtono, Usono
 20ra|kadra Volgogrado, Rusio
 20ra|kadra Volĉja Hora, Belorusio  - sen konfirmo - 

 Nacie 

 Lichtenfels, Bavario
 distrikto Oberhavel, Brandenburgio
 distrikto Schmalkalden-Meiningen, Turingio
 Zeltingen-Rachtig, Rejnlando-Palatinato

 Eksteraj ligiloj 
  ()

Kategorio:Urbodistriktoj de Berlino